钦定古今图书集成/明伦汇编/闺媛典/第035卷 > 李芹妻王氏
## 钦定古今图书集成/明伦汇编/闺媛典/第035卷 > 李芹妻王氏

按《上元县志》：王氏，太仆少卿韦女，适上元李长史璨
之仲子芹幼淑慎，闻《诗》《礼》之训，兼通经史。及归李，躬
亲中馈，言动罔不周慎。姑夏氏疾，王昼夜侍左右，不
解衣者数旬，祝天刲臂血调药，姑卒弗救。其娣见其
每盥沬，臂有护帛，问之，泣曰：“吾取血以救姑，而竟弗
瘳，是吾孝不足感，神复何言。”娣乃记畴昔之夜，明烛
“陈刀于窗案间，为此也。”子登方三岁而王卒。